पिछले साल की जुबली स्टार दिनेशलाल यादव निरहुआ अभिनीत ब्लॉक बस्टर भोजपुरी फिल्म ’राजा बाबू’ के निर्देशक मंजुल ठाकुर ने बिहार, झारखण्ड और नेपाल के सिनेमाघरों में हालिया प्रदर्शित भोजपुरी फिल्म ‘निरहुआ हिन्दुस्तानी 2’ से एक बार अपने निर्देशन का जौहर दिखाया है। जी हाँ, सुपर डुपर हिट निरहुआ ’हिन्दुस्तानी’ की सीक्वल फिल्म ’निरहुआ हिन्दुस्तानी 2’ का कुशल निर्देशन दर्शकों को खूब पसंद आ रहा है। निरहुआ इंटरटेनमेंट प्रा. लि. प्रस्तुत, राहुल खान प्रोडक्शन के बैनर तले बनी इस फिल्म को महिलाओं सहित सभी वर्ग के सिनेप्रेमियों का बहुत ही अच्छा प्रतिसाद मिल रहा है। यह शानदार सफलता के साथ दूसरे सप्ताह में बॉक्स ऑफिस पर सुपर डुपर हिट साबित हो रही है। फिल्म की सफलता से फिल्म के निर्माता राहुल खान, फिल्म के नायक दिनेशलाल यादव निरहुआ, सिनेतारिका आम्रपाली दूबे और नवोदित अदाकारा संचिता बनर्जी सहित पूरी टीम और पूरे फिल्म जगत में खुशी लहर हैं।
उल्लेखनीय है कि फिल्म वितरक प्रशांत निशांत के बैनर रेणु विजय फिल्म्स द्वारा बिहार और झारखण्ड में प्रदर्शित दिनेशलाल यादव निरहुआ, सिनेतारिका आम्रपाली दूबे और नवोदित अदाकारा संचिता बनर्जी के अभिनय से सजी ‘निरहुआ हिन्दुस्तानी 2’ को दर्शक भारी भीड़ के साथ देख रहे हैं। इस फिल्म से ‘संचिता बनर्जी’ भोजपुरी फिल्म जगत में पदार्पण की हैं। इस फिल्म का निर्देशन मंजुल ठाकुर ने किया है। कथा मंजुल ठाकुर तथा संवाद अरविन्द तिवारी व गौतम सिन्हा का है। गीतकार प्यारेलाल यादव कवि, आजाद सिंह, श्याम देहाती, संतोष पुरी के लिखे गीतों को संगीतकार छोटे बाबा व मधुकर आनंद ने संगीत से सजाया है। इस फिल्म के कार्यकारी निर्माता हरिकेश यादव हैं। छायांकन सरफराज राशिद खान, नृत्य कानू मुखर्जी, मारधाड़ अंदलीब पठान, संकलन संतोष हरावड़े, कला नाजिर शेख, वेशभूषा कविता सुनीता का है। प्रोडक्शन कंट्रोलर राजेश भगत हैं। फिल्म में नाजिर शेख के आर्ट और कविता सुनीता के ड्रेस डिजाईनिंग की खूब सराहना की जा रही है। मुख्य कलाकारों में जुबली स्टार दिनेश लाल यादव निरहुआ, आम्रपाली दूबे, नवोदित तारिका संचिता बनर्जी, प्रकाश जैस, संजय पाण्डेय, अयाज खान, किरण यादव, समर्थ चतुर्वेदी, संतोष श्रीवास्तव, रीतू पाण्डेय, संजय महानंद, संजय वर्मा, लेजली त्रिपाठी, आशीष शिंदे, हेमलाल, रीमा सिंह, वैभव राय, देव सिंह, प्रेम दूबे, संतोष पहलवान, रवि शंकर जैसवाल, धामा वर्मा, असगर, साहिल शेख, दिवाकर श्रीवास्तव, अर्चना प्रजापति, जे पी सिंह, पल्लवी कोली, जयंत पाटेकर, रंजीत रंदीव, अलोक झा, अनूप झा, इमरान, सुप्रिया अंश चौबे, सोनू पाण्डेय, अंजली, दिलीप यादव, संजना सिंह, सुचित्रा पाटेकर व आइटम क्वीन सीमा सिंह हैं तथा विशेष भूमिका में प्रदीप यादव हैं।
hin_Deva bho_Deva